open-index/open-wikipedia-markdown huggingface dataset:
Sébastien Squillaci

**Sébastien Squillaci** (s. 11. elokuuta 1980 Toulon, Ranska) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa SC Bastiaa ja on pelipaikaltaan keskuspuolustaja.

## Ura
Sébastien Squillaci aloitti uransa paikallisjoukkue Sporting Toulonista, ennen kuin siirtyi Monacoon. Vuonna 2000 Claude Puel, silloinen Monacon valmentaja, päätti lainata Squillacin Ajaccioon. Siellä hän nousi yhdeksi joukkueen luottopelaajista.

Didier Deschampsista tuli vuonna 2001 Monacon uusi päävalmentaja ja Squillaci päätti palata Monacoon vuonna 2002. Ensimmäisenä täytenä kautenaan Monacossa, hän nousi ykköspuolustajaksi ja oli joukkueensa yksi tärkeimmistä pelaajista. AS Monaco oli sillä kaudella toinen pääsarjassa ja voitti Ranskan liigacupin. Euroopassa hän teki läpimurtonsa seuraavalla kaudella, kun Monaco eteni aina Mestarien liigan-loppuotteluun saakka. Squillaci teki ratkaisevan vierasmaalin pudotuspeleissä Real Madridia vastaan, jonka ansiosta Monaco selvisi jatkoon. Monaco kohtasi loppuottelussa Porton, jolle se hävisi 0–3 lukemin.

Deschampsin lähdön jälkeen Monacon menestys laski ja Squillaci päätti vaihtaa seuraa. Hänellä oli useita vaihtojaehtoja, kunnes hän siirtyi neljän vuoden sopimuksella Olympique Lyonnaisiin. Vaihtokaupassa Lyonista Sylvain Monsoreau siirtyi Monacoon.

Hän pelasi Lyonissa ensimmäisen ottelunsa brasilialaispuolustaja Crisin rinnalla. Lyon voitti pääsarjamestaruuden ylivoimaisesti, kun sillä oli kauden päätyttyä 17 pisteen ero toiseksi jääneen joukkueen kanssa .

15. heinäkuuta 2008 Lyon hyväksyi 6 miljoonan euron tarjouksen ja Squillaci siirtyi kolmen vuoden sopimuksella Sevillaan. Hän pelasi joukkueessa kahden kauden ajan, joista jälkimmäisellä joukkue voitti Copa del Reyn. Otteluita tänä aikana kertyi 49 ja niissä syntyi yksi maali.

22. elokuuta 2010 sevillalaisseura ilmoitti hyväksyneensä Arsenalin tekemän tarjouksen Squillacista. Hän siirtyi seuraan 6,5 miljoonan punnan siirtosummalla  Squillacin ura Arsenalissa ei kuitenkaan ottanut tuulta alleen. Debyyttikaudellaan hän pelasi 22 liigaottelussa, mutta ei vakuuttanut otteillaan. Seuran hankittua Per Mertesackerin ja Laurent Koscielnyn, putosi Squillaci pelaavan kokoonpanon ulkopuolelle. Lopulta seura ilmoitti, että Squillacin sopimus puretaan kesällä 2013.  Heinäkuussa hän teki 1+1-vuotisen sopimuksen SC Bastian kanssa. Officiel : Squillaci à Bastia Eurosport. Viitattu 9.8.2013.

### Maajoukkue
Squillaci teki debyyttinsä Ranskan maajoukkueeseen ystävyysottelussa Bosnia ja Hertsegovinaa vastaan. Hän on edustanut Ranskaa kaksissa arvokilpailuissa, vuosien 2008 EM-kilpailuissa ja 2010 MM-kilpailuissa.

## Saavutukset
* Ligue 1: 2007, 2008
* Ligue 2: 2002
* Ranskan liigacup: 2003
* Trophée des Champions: 2006
* Copa del Rey: 2010

## Lähteet

## Aiheesta muualla
* Tilastot BDFutbol-sivustolla
Proteiinimaailma

**Proteiinimaailma** (, PIW) on elämän alkuperään liittyvä hypoteesi, jonka mukaan proteiinit syntyivät ennen geenejä. Teoreettiset ja kokeelliset löydöt ovat osoittaneet, että nukleiinihapot ja sokerit olisivat voineet syntetisoitua prebioottisissa olosuhteissa.

Ensimmäinen informaatiomolekyyli olisi saattanut olla itseään monistava proteiini. Proteiinimaailmaa tukee ajatus, että monien, joskaan ei kaikkien elämään liittyvien aminohappojen tuotanto on onnistunut laboratoriossa, samoin on tuotettu lyhyitä, mutta järjestymättömiä oligopeptidejä. Proteiinit ovat aminohapoista koostuvia pitkiä peptidiketjuja, jotka monesti toimivat solussa entsyymeinä. Proteiinimaailmaa tukee myös se, että on vaikea selittää DNA:n syntyä suoraan elottomasta luonnosta ilman entsyymejä. 

Monet tutkijat kuitenkin ajattelevat, että RNA-maailma edelsi proteiineja.

## Katso myös
* Rauta-rikkimaailma
* Alaniinimaailma

## Lähteet

## Aiheesta muualla
*
* 
* 
*
PSR B1620-26

**PSR B1620-26** on kaksoistähtijärjestelmä Skorpionin tähdistössä, jonka tähdistä toinen on pulsari ja toinen valkoinen kääpiö. Se sijaitsee 12&nbsp;400 valovuoden päässä Messier 4:n tähtijoukossa. Siltä on löydetty eksoplaneetta PSR B1620-26 b.

## Lähteet

## Aiheesta muualla
* 
*
Substance 1977–1980

**Substance 1977–1980** (tai lyhyesti **Substance**) on vuosina 1976–1980 toimineen brittiläisen rock-yhtyeen Joy Divisionin vuonna 1988 julkaistu singlekokoelma. Mitään kokoelman raidoista ei ole julkaistu yhtyeen varsinaisilla studioalbumeilla paitsi ”She’s Lost Control” albumilla *[[Unknown Pleasures]]*.

Kokoelma julkaistiin suurimmiksi osin sen takia koska monet yhtyeen singlejulkaisujen kappaleet eivät päätyneet yhtyeen studioalbumeille, vaikka monet nousivat klassikoiksi ja ”Love Will Tear Us Apart” oli yhtyeen ainut varsinainen hitti.

Alkuperäinen vuonna 1988 julkaistu vinyyliversio sisälsi kymmenen kappaletta kun taas pari vuotta myöhemmin julkaistu versio sisälsi vinyyliversion kappalelistan lisäksi kuusi muuta kappaletta.

## Kappalelista

#Warsaw
#*EP:ltä *An Ideal for Living* 1978
#Leaders of Men
#*EP:ltä *An Ideal for Living* 1978
#Digital
#*Albumilta *Still* 1981
#Autosuggestion
#*Aiemmin ennenjulkaisematon studioraita
#*Nauhoitettu 1979
#Transmission
#*Singleltä *Transimission* 1979)
#She's Lost Control
#*Albumilta *[[Unknown Pleasures]]* 1979
#*Singleltä *Atmosphere* 1980
#Incubation
#*Singleltä *Komakino* 1980
#Dead Souls
#*Singleltä *Licht und Blindheit* 1980
#Atmosphere
#*Singleiltä *Licht und Blindheit* 1980 ja *Atmosphere* 1980)
#Love Will Tear Us Apart
#*Singleltä *Love Will Tear Us Apart* 1980

### CD version muut kappaleet

*No Love Lost (*An Ideal for Living* EP 1978)
*Failures (*An Ideal for Living* EP 1978)
*Glass (albumilta *Still* 1981)
*From Safety to Where...? (ennenjulkaisematon)
*Novelty (*Transmission*-singlen b-puoli 1979)
*Komakino (samannimisen singlen a-puoli 1980)
*These Days (*Love Will Tear Us Apart* singlen b-puoli 1980)
Reino Lukander

**Reino Lukander** (17. marraskuuta 1930 Salo – 18. helmikuuta 2000 Turku) oli suomalainen arkkitehti, jonka suunnittelemien rakennusten lukumäärä on huomattava.

Lukander kirjoitti ylioppilaaksi Salon yhteislyseosta vuonna 1951 ja valmistui arkkitehdiksi Teknillisestä korkeakoulusta vuonna 1960. Hän pääsi arkkitehtitoimisto Olli Vahtera Ky:n palvelukseen. Viisi vuotta myöhemmin hän sai arkkitehtikilpailun tuloksena suunniteltavakseen Perniön kansalaiskoulun ja kirjaston sekä pääsi osakkaaksi perustettuun Arkkitehtitoimisto Lukander & Vahteraan.

Lukanderin suunnittelemia kirkollisia rakennuksia ovat muun muassa Loimaan Kaupunginkirkko, Naantalissa Hakapellon siunauskappeli ja  Naantalin seurakuntatalon luonnosvaihe. Hänen suunnittelemiaan koulurakennuksia ovat muun muassa Loimaan kauppaoppilaitos, Uudenkaupungin kauppaoppilaitos ja Turun kauppaoppilaitos, Turun Rieskalähteen koulu, Rauman lyseo, Uudenkaupungin Pohitullin koulu, Kaarinan Hovirinnan koulu sekä Turussa Peltolan ammattikoulu. Hän suunnitteli myös useita rivi- ja kerrostaloalueita, esimerkiksi Naantalin Karvetin kerrostaloalueen ja Meri-Naantalin asuintaloalueen.

## Lähteet
Nkongsamba

**Nkongsamba** on kaupunki Kamerunin länsiosassa. Vuonna 2001 siellä oli noin 110&nbsp;600 asukasta.  

Nkongsamba sijaitsee kahden vuoren välisessä laaksossa, ja nuo vuoret ovat Manengouba (2&nbsp;396 m) ja Nlonako. Kaupunki on kauppapaikka, jossa myydään ja jalostetaan lähiseudun maataloustuotteita – palmuöljyä, banaaneita ja kahvia. 

Saksalaiset rakensivat Nkongsambasta rautatieyhteyden Doualaan, jonka satamaan kuljetettiin maataloustuotteita, etenkin kahvia. Rata valmistui 1911, eikä se ole enää käytössä, mutta reitillä kulkee nyt uusi rata.

## Lähteet

## Aiheesta muualla
Peter Larsson (hiihtäjä)

**Peter Larsson** (s. 10. marraskuuta 1978 Luleå) on entinen ruotsalainen maastohiihtäjä, joka keskittyi sprinttihiihtoon. Hän edusti seuratasolla Hudiksvalls IF:tä.

Larsson osallistui sprinttiin vuoden 2006 talviolympialaisissa Torinossa, jossa sijoitus oli kolmastoista. Val di Fiemmen MM-kilpailuissa 2003 hän sijoittui seitsemänneksitoista sprintissä. Ruotsin mestaruuskilpailuissa hän on saavuttanut yhden hopea- ja pronssimitalin.

Ensimmäiseen maailmancup-kilpailuunsa Larsson osallistui joulukuussa 1999. *Düsseldorfin kuninkaaksikin* kutsuttu Larsson voitti kuusi maailmancupin osakilpailua, joista kaikki Düsseldorfissa. Voitoista neljä oli henkilökohtaisella matkalla ja kaksi parisprintissä. Henkilökohtaisilla matkoilla hän sijoittui neljä kertaa toiseksi ja kerran kolmanneksi sekä parisprintissä kerran toiseksi. Hän sijoittui sprintticupissa neljänneksi kaudella 2005–2006 ja viidenneksi kaudella 2003–2004.

Larsson lopetti uransa vuonna 2009.

## Lähteet
*
Matti Geschonneck

**Matti Geschonneck** (s. 8. toukokuuta 1952 Potsdam, Brandenburg, Itä-Saksa) on saksalainen ohjaaja. Hänen tunnetuimpia ohjauksiaan ovat *[[Duell in der Nacht]]* (2007), *[[Silberhochzeit]]* (2006), *[[Die Nachrichten]]* (2005), *[[Mord am Meer]]* (2005), *[[Die Mutter]]* (2002), *[[Jenseits der Liebe]]* (2001), *[[Ganz unten, ganz oben]]* (1999), *[[Der Rosenmörder]]* (1998), *[[Reise in die Nacht]]* (1998), *[[Angst hat eine kalte Hand]]* (1996) ja televisiosarja *[[Stolberg (televisiosarja)|Stolberg]]*, jota Geschonneck on ohjannut vuodesta 2006. Hän opiskeli Eisenstein-insitituutissa Moskovassa.

Geschonneck elää yhdessä Eva-Marie Hagenin kanssa.

## Palkinnot

* German Television Award (2006)
* Adolf Grimme Award (2006)
* Bavarian TV Award (2003, 2006)
* Teleplay Award (2005)
* Magnolia Award (1998)
* Special Award (1996)

## Ehdokkuudet
* 3Sat audience Award (2005, 2001, 2000)
* German Television Award (2008, 2005)
* Goldene Kamera (2006)
* Golden Lion (1998)

## Aiheesta muualla
* Matti Geschonneck IMDb:ssä
* Matti Geschonneckin sivusto
Marcus Banks

**Arthur LeMarcus Banks III** (s. 19. marraskuuta 1981) on yhdysvaltalainen koripalloilija, joka pelaa NBA:ssa Toronto Raptorsin joukkueessa. Hänen yliopistoinaan olivat Dixie State College of Utah sekä Nevadan yliopisto Las Vegasissa. Ammattilaisura NBA:issa alkoi vuonna 2003. Varauksen teki Memphis Grizzlies, mutta seuroina ovat varsinaisesti olleet Boston Celtics, Minnesota Timberwolves, Phoenix Suns ja Miami Heat.

## Lähteet
* NBA.com: Marcus Banks Bio Page 
* Basketball-reference.com: Marcus Banks Statistics 

### Viitteet
John Konrads

**John Konrads,** (alkuperäiseltä nimeltään **Janis Konrads**, 21. toukokuuta 1942 Riika, Latvia – 25. huhtikuuta 2021 Sydney, Australia) oli australialainen uimari ja olympiavoittaja.

Latviassa syntynyt ja Australiaan lapsena muuttanut John Konrads voitti Rooman 1960 olympialaisten 1&nbsp;500 metrin vapaauinnissa kultaa ajalla 17.19,6. Hänen nimissään oli tuolloin myös lajin maailmanennätys 17.11,0. Pronssia hän sai 400 metrin vapaauinnissa ja 4&nbsp;×&nbsp;200 metrin vapaauintiviestissä. Hän teki uintiurallaan 26 maailmanennätystä.

John Konradsin sisar Ilsa Konrads on myös uinnin olympiamitalisti ja yhdentoista maailmanennätyksen haltija.

## Lähteet
* 
* 

### Viitteet
Kauhajoki (joki)

**Kauhajoki** (myös **Hyypänjoki**) on Kauhajoella ja Kurikassa virtaava 73 kilometriä pitkä joki. Joki on yksi Kyrönjoen kolmesta päähaarasta Seinäjoen ja Jalasjoen ohella. Joki kuuluu Kauhajoen vesistöalueeseen ja Kauhajoen valuma-alueeseen. Kauhajoen alkulähteet sijaitsevat Lauhanvuoren alueella Kauhajoen ja Isojoen rajalla. Ylempänä Kauhajoki tunnetaan nimellä Hyypänjoki. Kauhajoen kaupungin keskustan jälkeen, Aronkylässä Kauhajokeen yhtyvät Kainastonjoki ja Ikkelänjoki. Kauhajoen ja Jalasjoen yhtyessä Kurikassa, alkaa varsinainen Kyrönjoen pääuoma.

Kyrönjoen pääuoman vedestä poiketen Kauhajoen vesi ei ole yhtä tummaa. Veden happamuus pysyy tavallisesti välillä 5,5–7,5. Joessa on tavattu haukia, ahvenia, pikkunahkiaisia, kivisimppuja, mateita ja purotaimenia. Jokeen on lisäksi istutettu purotaimenia. Kauhajoella harjoitetaan muun muassa perho- ja uistinkalastusta.

Viime vuosien aikana Kauhajoen keskustassa ja Hyypänjokilaaksossa on havaittu joen kasvavan umpeen, veden virtaaman olevan olematonta ja kortteikot ovat lisääntyneet. Syitä tähän on monia, mutta esimerkiksi patojen vaikutus, kuivat kesät sekä ojitukset ovat oleellisimpia. Myös Hyypässä sijaitsevan Pahalähteen vedenotto on yksi mahdollinen syy. Kesäisin Hyypänjokilaaksossa joessa on alkanut olla vettä vain hyvin vähän vedenoton alettua. Lisäksi virtaamasuuntaa ei aina edes voi havaita. Myös joenuoma on pienentynyt ja haukia on saapunut taimenten asuinsijoille.

## Lähteet

## Aiheesta muualla
Peter Keglevic

**Peter Keglevic** (s. 1950 Salzburg, Salzburg, Itävalta) on alun perin itävaltalainen ohjaaja. Hänen tunnetumpia elokuviaan ovat Die Tanz mit dem Teufel (2002) ja Du bist nicht allein – Die Roy Black story. Lisäksi Keglevic on ohjannut tv-sarjaa Stolberg ja kaksi Martin Beck -elokuvaa, **' (1994) ja **' (1994). 

## Palkinnot
* Adolf Grimme Award (2002)
* Bavarian Tv Award (2002)
* German Television Award (2002)
* Best Fiction Program (2001)
* Golden Lion (1997)

## Ehdokkuudet
* German Television Award (2002)

## Aiheesta muualla
* Peter Keglevic Imdb:ssä
Gus Williams

**Gus Williams** (10. lokakuuta 1953 – 15. tammikuuta 2025) oli yhdysvaltalainen koripalloilija. Hän pelasi ensin Etelä-Kalifornian yliopiston joukkueessa ja sitten NBA-tasolla vuosina 1975–1987. Ammattilaisseurana oli pisimpään Seattle SuperSonics; lisäksi hän pelasi Golden State Warriorsissa, Washington Bulletsissa ja Atlanta Hawksissa.

Williams osallistui kahteen . Seattle SuperSonics jäädytti hänen pelipaitansa numeron (#1) vuonna 2004.

## Lähteet

## Aiheesta muualla
* Basketball-reference.com: Gus Williams Statistics 
* NBA.com: Gus Williams Summary
Ilsa Konrads

**Ilsa Konrads** (s. 29. maaliskuuta 1944 Riika, Latvia) on entinen australialainen uimari ja olympiamitalisti.

Latviassa syntynyt ja Australiaan lapsena muuttanut Ilsa Konrads saavutti Rooman 1960 olympialaisten 4&nbsp;×&nbsp;100 metrin vapaauintiviestissä hopeaa ajalla 4.11,3. Hän ui Australian joukkueessa viestin toisen osuuden. Rooman kisojen henkilökohtaisilla matkoilla hänen paras saavutuksensa oli neljäs sija 400 metrin vapaauinnissa, jossa hän hävisi sekunnin pronssin vieneelle Catharina Lagerbergille.

Ilsa Konradsin veli John Konrads voitti Rooman kisoissa 1&nbsp;500 metrin vapaauinnin olympiakultaa.

## Lähteet

* 
*
Michael Schneider

**Michael Schneider** on saksalainen ohjaaja. Hän on ohjannut sarjoja Stolberg ja SOKO Köln.

## Aiheesta muualla
*Michael Schneider Imdb:ssä
David Theile

**David Theile** (s. 17. tammikuuta 1938 Maryborough, Queensland, Australia) on entinen australialainen uimari ja olympiavoittaja.

Theile voitti Melbournen 1956 olympialaisten 100 metrin selkäuinnissa kultaa ajalla 1.02,2, joka oli vain 0,1 sekuntia Gilbert Bozonin maailmanennätystä heikompi. Seuraavat vuodet hän keskittyi lääketieteen opintoihinsa mutta voitti Rooman 1960 olympialaisissa toistamiseen olympiakultaa 100 metrin selkäuinnissa, tällä kertaa loppuajalla 1.01,9. Lisäksi hän sai hopeaa 4&nbsp;×&nbsp;100 metrin sekauintiviestissä, joka oli ensimmäistä kertaa olympialaisten ohjelmassa.

## Lähteet
* 
* 

### Viitteet
Onni Rantasalo

**Oiva Onni Rantasalo** (vuoteen 1906 *Björni*, 28. huhtikuuta 1883 Eura – 14. lokakuuta 1977 Yläne) oli suomalainen kansanedustaja, maanviljelysneuvos ja kartanonomistaja.

Onni Rantasalo syntyi Eurassa. Hänen vanhempansa olivat Frans Fredrik Björni ja Henrika Wilhelmina Piipanoja. Perhe muutti Yläneelle Björnin ostettua Yläneenkartanon vuonna 1892. Onnista tuli Yläneenkartanon omistaja 1905, ja hän omisti kartanon kuolemaansa saakka.

Onni Rantasalo opiskeli ylioppilaaksi ja kävi maanviljelyskoulua 1902. Hän muutti sukunimensä Björnistä Rantasaloksi vuonna 1906. Rantasalo toimi valtion omistaman Yläneen Uudenkartanon tilanhoitajana vuosina 1910–1914. Hän oli perustamassa Yläneelle Osuuskauppaa ja Osuuskassaa, ja toimi osuuskassan hoitajana 20 vuotta.

Onni Rantasalo valittiin itsenäisen Suomen ensimmäiseen eduskuntaan Turun eteläisestä vaalipiiristä 1. marraskuuta 1917 Suomalaisen puolueen (nykyisin Kansallinen Kokoomus) edustajana. Hän osallistui Perustuslakivaliokunnan ja Suuren valiokunnan työskentelyyn. Rantasalon edustajakausi päättyi 31. maaliskuuta 1919.

Onni Rantasalo ja lääkäri Aili Matilda Andelin vihittiin avioliittoon 1953. Heille syntyi kaksi lasta.

Onni Rantasalo osallistui aktiivisesti yhteiskunnalliseen toimintaan. Hän toimi puheenjohtajana seuraavissa luottamustehtävissä: Yläneen kuntakokous, Yläneen kunnanvaltuusto, Varsinais-Suomen osuuskassojen liiton johtokunta, Varsinais-Suomen maanviljelysseuran johtokunta, Savialueen maamieskoulun johtokunta, Lounais-Suomen osuusteurastamon hallintoneuvosto, Uuden Auran hallintoneuvosto, Varsinais-Suomen tuberkuloosipiirin kuntainliiton liittovaltuusto ja Varsinais-Suomen historiantutkimusyhdistyksen hallitus. Varapuheenjohtajana hän toimi Varsinais-Suomen kansallisliitossa, Pellervo-Seuran valtuuskunnassa ja Hankkijan Turun piirineuvostossa. Näiden lisäksi hän osallistui useiden yhdistysten hallintoelimiin.

Onni Rantasalolle myönnettiin kunnallisneuvoksen arvonimi 1933 ja maanviljelysneuvoksen arvonimi 30. joulukuuta 1942.

## Lähteet
* 

### Viitteet
William Mulliken

**William Danforth ”Bill” Mulliken** (27. elokuuta 1939 Urbana, Illinois – 17. heinäkuuta 2014) oli yhdysvaltalainen uimari ja olympiavoittaja.

Mulliken voitti Rooman 1960 olympialaisten 200 metrin rintauinnissa kultaa ajalla 2.37,4. Ennen olympialaisia hänen ennätyksensä oli vain 2.40,9 mutta olympialaisissa hän ui välierien nopeimman ajan 2.37,2 ja voitti loppukilpailussa Japanin Yoshihiko Osakin 0,6 sekunnilla.

Mulliken voitti urallaan 200 metrin rintauinnissa myös Pan-Amerikan kisojen kultaa Chicagossa 1959.

## Lähteet
* 
* 
* Bill Mulliken Bio, Stats and Results  Olympics at Sports-Reference.com 

### Viitteet
Aleksander Kantonen

**Aleksander Kantonen** (18. tammikuuta 1893 Viipuri – 4. joulukuuta 1975) oli suomalainen jääkärivänrikki. Hänen vanhempansa olivat koneenkäyttäjä Aleksanteri Kantonen ja Vappu Nyberg. Hänet vihittiin avioliittoon vuonna 1921 Gunhild Maria Collanderin kanssa.

## Opinnot
Kantonen kävi kansakoulun ja Taistelukoulun kanta-aliupseerikurssi vuosina 1931–1932.

## Jääkärikausi
Kantonen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 26. syyskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. 

## Suomen sisällissota
Kantonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkuealiupseeriksi 2. Jääkärirykmentin 4. jääkäripataljoonan 3. komppaniaan. Hän otti osaa taisteluihin Kalevankankaalla, missä hän haavoittui taistelussa 28. maaliskuuta 1918, haavoittumisensa jälkeen hänet siirrettiin 25. huhtikuuta 1918 alkaen 2. Jääkärirykmentin täydennyspataljoonaan.

## Sisällissodan jälkeinen aika
Sisällissodan jälkeen Kantonen siirrettiin 25. kesäkuuta 1918 Kaartin jääkäripataljoonaan ja 12. heinäkuuta 1918 alkaen Pioneerikoulutuspataljoonaan, josta hänet siirrettiin 31. lokakuuta 1918 takaisin Kaartin jääkäripataljoonaan ja 17. tammikuuta 1919 Savon jääkärirykmentin 5. komppaniaan. Hänet määrättiin 15. huhtikuuta 1919 alkaen 8:nnen, 5. tammikuuta 1920 alkaen 9:nnen ja 1. lokakuuta 1920 alkaen 7. komppanian vääpeliksi. Hänet siirrettiin komppaniansa mukana myöhemmin Savon prikaatin pataljoonaan, missä hänet sijoitettiin komppanioineen vääpeliksi 1. komppaniaan. Seuraavaksi hänet siirrettiin Vuoksen jääkäripataljoonaan ja lopuksi Jääkäripataljoona numero 4:ään. Hän osallistui komppanian ollessa Porajärven Soutajärvellä 7. maaliskuuta 1920 suoritettuun taisteluun.

## Talvi- ja jatkosota
Kantonen osallistui talvisotaan komppanianvääpelinä jääkäripataljoona 4:ssä. Jatkosodan puhjettua hän palveli edelleen samassa joukko-osastossa aina vuoteen 1943 saakka, jolloin hänet siirrettiin oman pataljoonansa huoltoupseeriksi. Vielä samana vuonna hänet siirrettiin edelleen pioneeripataljoona 2:een ja edelleen osaston päälliköksi 21. Polttoaineosastoon. Mainitussa tehtävässä hän palveli sodan loppuun saakka, jolloin hänet siirrettiin vartiokomennuskunnan johtajaksi Kevyen prikaatin esikuntaan ja oli tehtävässä vuoteen 1945 saakka. Esikuntatehtävistä hänet siirrettiin komppanianvääpeliksi jääkäripataljoona 4:ään ja edelleen vuonna 1947 vääpeliksi pataljoonan aliupseerikouluun. Kantonen erosi armeijan palveluksesta vuonna 1948. 

## Luottamustoimet
Kantonen toimi Jääkäripataljoona 4:n kerhon kunniapuheenjohtajana vuodesta 1948 alkaen ja Hämeen Jääkäripataljoonan killan kunniajäsenenä vuodesta 1970 alkaen. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Loum

**Loum** on kaupunki Kamerunin länsiosassa Littoralin provinssissa.  Vuonna 2001 siellä oli noin 141&nbsp;400 asukasta. Kaupunki sijaitsee Doualasta Nkongsambaan kulkevan valtatien varressa noin 80 km Doualasta.

## Lähteet
Michael Troy

**Michael Francis ”Mike” Troy** (3. lokakuuta 1940 Indianapolis, Indiana – 3. elokuuta 2019) oli yhdysvaltalainen uimari ja olympiavoittaja.

Troy voitti Rooman kesäolympialaisten 1960 200 metrin perhosuinnissa kultaa maailmanennätysajalla 2.12,8. Hän paransi omissa nimissään ollutta maailmanennätystä 0,4 sekunnilla. Toisen kultamitalinsa hän saavutti 4&nbsp;×&nbsp;200 metrin vapaauintiviestissä, jossa hän ui kolmannen osuuden ja jossa Yhdysvallat teki uuden maailmanennätyksen 8.10,2.

## Lähteet
* 
* 

### Viitteet

## Aiheesta muualla
Nate McMillan

**Nathaniel "Nate" McMillan** (s. 3. elokuuta 1964 Raleigh, Pohjois-Carolina, Yhdysvallat) on yhdysvaltalainen koripalloilija ja koripallovalmentaja. Hän pelasi North Carolina State Universityn jälkeen ammattilaisena NBA:ssa vuosina 1986–1998. Hänen seuransa oli koko tuon ajan Seattle SuperSonics, joka vuonna 1999 jäädyttikin hänen pelipaitansa numeron (10).

Myöhemmin McMillan on toiminut Seattle SuperSonicsin (2000–2005), Portland Trail Blazersin (2005–2012) ja Indiana Pacersin (vuodesta 2016) päävalmentajana.

## Lähteet
* Nate McMillan pelaajana 
* Nate McMillan valmentajana
Kildebert III

**Kildebert III** (noin 678 – 23. huhtikuuta 711) oli frankkien valtakunnan kuningas 695–711 ja kuningas Teoderik III:n poika. Hänen hallintokautensa aikana valtaa käytti kuitenkin käytännössä major domus Pipin Heristalilainen . Kildebert vietti suurimman osan elämästään Oisen kuninkaallisella huvilalla.

Kildebertiä seurasi valtaistuimella hänen poikansa Dagobert III. On myös mahdollista, että Klotar IV oli Kildebertin poika.

## Katso myös
*Luettelo frankkien kuninkaista

## Lähteet
Maroua

**Maroua** on kaupunki Kamerunin pohjoisosassa. Vuonna 2004 siellä oli noin 297&nbsp;600 asukasta. Marouassa tuotetaan puuvillaa. Siellä on lentokenttä ja maatalousalan oppilaitos. Kaupungin pohjoispuolella on Wazan kansallispuisto. Etelässä on sotilastukikohta. Sufilaisuus on alueen valtauskonto. 

Maroua sijaitsee Kaliao-joen varressa, mutta joki kuivuu vuosittain kuivan kauden aikana, jolloin lämpötila voi nousta 50&nbsp;°C lukemiin. 
 
## Lähteet

## Aiheesta muualla
Jason Kapono

**Jason Alan Kapono** (s. 4. helmikuuta 1981) on yhdysvaltalainen, uransa lopettanut koripalloilija. Kalifornian yliopistosta Los Angelesista (UCLA) päästyään hän sai NBA-varauksensa Cleveland Cavaliersin valitsemana. Hänen ammattilaisseurojaan ovat lisäksi olleet Charlotte Bobcats, Miami Heat, Toronto Raptors, Philadelphia 76ers ja Los Angeles Lakers. Miamin joukkueessa hän voitti NBA:n mestaruuden vuonna 2006. Kaudella 2012–2013 hän pelasi Kreikassa Panathinaikosin joukkueessa.

Kapono voitti vuosina 2007 ja 2008 n, ja on NBA:n kaikkien aikojen tarkimpia kolmen pisteen heittäjiä yhdessä Steve Kerrin, Hubert Davisin, Stephen Curryn ja Dražen Petrovićin kanssa.

## Lähteet

## Aiheesta muualla
* NBA.com: Jason Kapono Bio Page 
* Basketball-reference.com: Jason Kapono Statistics
Lynn Burke

**Lynn Edythe Burke** (myöh. **McConville**, s. 22. maaliskuuta 1943 New York) on uransa lopettanut yhdysvaltalainen uimari ja olympiavoittaja.

Burke voitti Rooman 1960 olympialaisten 100 metrin selkäuinnissa kultaa ajalla 1.09,3. Hän jäi vain 0,1 sekuntia ennen kisoja uimastaan maailmanennätyksestä. Hän sai kultamitalin myös 4&nbsp;×&nbsp;100 metrin sekauintiviestissä, jossa hän ui ensimmäisen osuuden parantaen samalla 100 metrin selkäuinnin maailmanennätyksen aikaan 1.09,0. Yhdysvaltain joukkueen loppuaika 4.41,1 oli myös uusi maailmanennätys tässä ensimmäistä kertaa olympialaisten ohjelmaan kuuluneessa lajissa. Joukkueen ankkurina ui Christina von Saltza, joka oli Burken ystävä ja harjoittelukumppani ja jonka vanhempien luona Burke asui. Heitä molempia valmensi George Haines.

## Lähteet
* 
* 
* Lynn Burke Bio, Stats, and Results  Olympics at Sports-Reference.com 

## Aiheesta muualla
Avan (Aragatsotn)

**Avan** (armeniaksi Ավան) on kuntatason yhteisö Aragatsotnin maakunnassa Armeniassa. Avanissa oli vuonna 2001 yhteensä 915 asukasta.

## Lähteet
Carolyn Schuler

**Carolyn Schuler** (5. tammikuuta 1943 – 22. heinäkuuta 2024) oli yhdysvaltalainen uimari ja olympiavoittaja.

Schuler voitti Rooman 1960 olympialaisten 100 metrin perhosuinnissa kultaa ajalla 1.09,5. Yhdysvaltain olympiakarsinnoissa hän oli hävinnyt 14-vuotiaalle Carolyn Woodille, mutta olympiafinaalissa tämä hörppäsi liikaa vettä ja keskeytti. Toisen kultamitalinsa Schuler sai 4&nbsp;×&nbsp;100 metrin sekauintiviestissä, jossa Yhdysvallat ui maailmanennätyksen 4.41,1. Laji oli ensimmäistä kertaa olympialaisten ohjelmassa.

## Lähteet

* 
* 

### Viitteet
Livenä vieraissa

__NOTOC__
**Livenä vieraissa** on The Voice -radioaseman kokoama kokoelma, joka julkaistiin 29. lokakuuta 2008. Kokoelmalevy sisältää kymmenen suomalaisen artistin versiot toisen artistin hittikappaleesta studiolivenä. Lisäksi toisella levyllä on mukana kunkin artistin studiolive-versio omasta hitistään.

The Voice taltioi elokuussa viiden päivän aikana kymmenen musiikkivideota, jotka kuvattiin Helsingin Sompasaaressa, Sonic Pump -studiolla. Ohjauksesta vastasi Voicella muun muassa VIP Top-10 -ohjelmaa tekevä Kristian "Tortsu" Juuso.

Mukaan kutsutut yhtyeet ja artistit saivat itse valita mistä kappaleesta tekevät omannäköisen versionsa. 

Levy sai jatkoa 6. toukokuuta 2009, kun The Voice julkaisi kokoelmasarjan toisen osan. Sillä esiintyvät muun muassa  Sunrise Avenue, Waldo's People sekä Hanna Pakarinen.

## Kappaleet

### CD 1 – Livenä vieraissa
# Herra Ylppö & Ihmiset: Rusketusraidat (alk.per. esittäjä: PMMP)
# Olavi Uusivirta: Tunnoton (alk.per. esittäjä: Jenni Vartiainen)
# Poets of the Fall: You Know My Name (alk.per. esittäjä: Chris Cornell) 
# Jonna Tervomaa: Missä lie kondiksessa (alk.per. esittäjä: First Edition)
# Apulanta: Huomisen kyynel (alk.per. esittäjä: Iskias/Paul Oxley's Unit) 
# Happoradio: 12 apinaa (alk.per. esittäjä: Nylon Beat)
# Negative: Karma Killer (alk.per. esittäjä: Robbie Williams)
# 51koodia: Juppihippipunkkari (alk.per. esittäjä: Neljä Ruusua)
# Uniklubi: Mun koti ei oo täällä (alk.per. esittäjä: Chisu)
# Indica: Kersantti Karoliina (alk.per. esittäjä: Popeda)

### CD 2 – Livenä
# Apulanta: Paha ihminen
# Negative: Giving Up!
# Happoradio: Puhu äänellä jonka kuulen
# 51Koodia: Kauas
# Indica: Valoissa
# Uniklubi: Rakkaudesta hulluuteen
# Poets of the Fall: Diamonds For Tears
# Olavi Uusivirta: 6:06
# Jonna Tervomaa: Päästä yli
# Herra Ylppö & Ihmiset: Porno

## Arvostelut
* Dome.fi: 
* Metropoli.net: 

## Lähteet
* Tune

### Viitteet
Carolyn Wood

**Carolyn Wood** (s. 18. joulukuuta 1945) on entinen yhdysvaltalainen uimari ja olympiavoittaja.

Wood voitti 14-vuotiaana 100 metrin perhosuinnin Yhdysvaltain olympiakarsinnoissa 1960. Rooman olympialaisten loppukilpailussa hän veti keuhkoihinsa vettä, mikä sekoitti hänen uintinsa ja sai hänet keskeyttämään. Hän voitti kultaa 4&nbsp;×&nbsp;100 metrin vapaauintiviestissä, jossa hän kolmannella osuudella voitti Australian Lorraine Crappia 2,7 sekunnilla. Yhdysvallat ui maailmanennätyksen 4.08,9 ja jätti Australian hopealle ajalla 4.11,3.

## Lähteet

* 
*
Egyptinkoirankuonolepakko

**Egyptinkoirankuonolepakko** eli **afrikanronkko** (*Rousettus egyptiacus*) on keskikokoinen hedelmälepakko, jonka levinneisyysalue ulottuu Senegalista yli lähes koko Afrikan ja Etu-Aasian Pakistaniin asti. Sitä tavataan myös Kyproksella ja Turkissa. Nisäkäsnimistötoimikunnan ehdotus lajin uudeksi suomenkieliseksi nimeksi on *ronkko*.

Egyptinkoirankuonolepakolla on suuret silmät ja koiranomainen pää. Sen ruumis on noin 13–15,5 cm pitkä, kyynärvarsi on 8–10 cm ja paino 90-170 g.

Egyptinkoirankuonolepakot syövät hedelmien lisäksi myös siitepölyä ja mettä.

Naaras saa 105–107 päivän kantoajan jälkeen yhden tai harvoin kaksi poikasta. Laji lisääntyy monilla seuduilla noin kaksi kertaa vuodessa. 

Toisin kuin muilla lepakoilla, egyptinkoirankuonolepakolla ja *Rousettus*-suvun kahdeksalla muulla lajilla on poikkeuksellinen kyky synnyttää äänisignaaleja värisyttämällä kieltään nopeasti suuontelossa tai oikeastaan maiskuttamalla äänekkäästi. Näin muodostuvan sointuvan, taajuudeltaan 6,5–100 kilohertsin äänen suurin intensiteetti on 12–18 kHz:n välillä. Ääntely ei ole ultraääntä, joten ihminen voi kuulla sen. 

## Lähteet
* 

### Viitteet

## Aiheesta muualla
*ITIS: Rousettus egyptiacus
Anita Lonsbrough

**Anita Lonsbrough** (s. 10. elokuuta 1941) on uransa lopettanut brittiläinen uimari ja olympiavoittaja.

Lonsbrough voitti kultaa Rooman 1960 olympialaisten 200 metrin rintauinnissa maailmanennätysajalla 2.49,5. Kilpailua puolimatkassa kahdella sekunnilla johtanut, maailmanennätystä silloin vielä hallussaan pitänyt saksalainen Wiltrud Urselmann hävisi hänelle 0,5 sekuntia. Kaksi vuotta myöhemmin Leipzigissa Lonsbrough voitti samalla matkalla Euroopan mestaruuden.

## Lähteet

* 
*
Beverly Hills kyttä 2

**Beverly Hills kyttä 2** on Tony Scottin ohjaama toimintakomedia vuodelta 1987. Sen edeltäjä on *[[Beverly Hills kyttä]]* ja jatko-osa *[[Beverly Hills kyttä 3]]*.

Elokuvan pääosassa on Eddie Murphy ja muissa keskeisissä rooleissa nähdään muun muassa Judge Reinhold ja John Ashton.
## Juoni

Axel Foley (Eddie Murphy) lähtee taas Beverly Hillsiin moikkaamaan vanhoja tuttujaan, kunnes poliisipäällikkö Bogomilia ammutaan pahasti ja Axel haluaa kumppaneineen William "Billy" Rosewoodin (Judge Reinhold) ja John Taggartin (John Ashton) kanssa saada tekijät kiinni. Hän alkaa tutkia Bogomilin jäänyttä rikosjuttua ja pääsee aseiden salakuljetusliigan jäljille.

## Rooliluettelo

## Lähteet
* http://www.imdb.com/title/tt0092644/
* http://www.telvis.fi/filmiopas/elokuvat/36118/beverly+hills+kytta+2/
Season of the Dead

**Season of the Dead** on yhdysvaltalaisen death metal -yhtye Necrophagian ensimmäinen pitkäsoitto, joka julkaistiin vuonna 1987. Albumi jäi yhtyeen ainoaksi täyspitkäksi ennen sen reunionia vuonna 1997. Omana aikanaan albumi oli hyvin vaikutusvaltainen death metal -piireissä. 

Red Stream julkaisi albumin uudelleen CD-muodossa 1990-luvun lopulla. Uudelleenjulkaisun kansi poikkesi hieman alkuperäisestä.

## Kappaleet
# Season of the Dead – 03:45
# Forbidden Pleasure – 02:20
# Bleeding Torment – 04:50
# Insane for Blood – 03:10
# Reincarnation – 02:20
# Ancient Slumber – 05:15
# Mental Decay – 03:35
# Abomination – 04:31
# Terminal Vision – 04:30
# Painful Discharge – 03:10
# Beyond and Back – 04:10

Areadeath Productionsin uudelleenjulkaisi levyn lokakuussa 2007 kahden CD:n julkaisuna, mukana bonusraitoja. Ykkös-CD:llä oli bonuskappaleina vuonna 1986 nauhoitetun, julkaisemattoman EP:n kappaleet.

# Chainsaw Lust
# Intense Mutilation
# Return to Life
# Autopsy on the Living Dead

Toisella CD:llä oli kappaleita Necrophagian vanhemmilta demoilta:

Death is Fun:

# Autopsy on the Living Dead
# Death is Fun
# Communion of Death
# Insane for Blood

Autopsy on the Living Dead:

# Necrophagia
# Vomit

Rise from the Crypt:

# Rise from the Crypt
# Kill...
# Chainsaw Lust
# Demonic Possession

Power Through Darkness:

# Witchcraft
# Power Through Darkness
# Young Burial
# Chainsaw Lust
# Autopsy on the Living Dead

Nightmare Continues:

# Intro / Abomination
# Communion of Death
# Young Burial
# Black Apparition

## Kokoonpano
* Killjoy – laulu
* Larry Madison – kitara
* Bill James – basso
* Joe Blazer – rummut

## Lähteet

## Aiheesta muualla
* 
*
Spencer Haywood

**Spencer Haywood** (s. 22. huhtikuuta 1949) on entinen yhdysvaltalainen koripalloilija. Hän pelasi ammattilaisena ABA:ssa ja NBA:ssa vuosina 1969–1983. Vuosina 1970–1975 seurana oli Seattle SuperSonics, joka vuonna 2007 jäädytti hänen pelipaitansa numeron (24). 

Haywood voitti maajoukkueen pelaajana kultaa Méxicon kesäolympialaisissa 1968. Hän pelasi myöhemmin urallaan myös ulkomailla, Italiassa.

Haywood syntyi kymmenlapsiseen perheeseen Mississippissä. Hän osallistui neljään NBA:n tähdistöotteluun vuosina 1972–1975 ja voitti kauden 1979–1980 jälkeen Los Angeles Lakersin kanssa NBA-mestaruuden. Hän oli naimisissa somalailaissyntyisen mallin Imanin kanssa, kunnes pari erosi 1987.

## Lähteet
* Basketball-reference.com: Spencer Haywood Statistics  
* NBA.com: Spencer Haywood Bio 

### Viitteet
Isojoki (joki)

**Isojoki** tai **Lapväärtinjoki** on Lapväärtinjoen vesistön kaakkois-lounaissuuntaisesti Isojoen, Karijoen  ja Kristiinankaupungin alueilla virtaava 75 kilometriä pitkä joki. Joki saa alkunsa Isojoen ja Kauhajoen rajalla sijaitsevalta Lauhanvuoren alueelta. Kristiinankaupungissa jokea nimitetään Lapväärtinjoeksi () ja Isojoen kunnan alueella puolestaan Isojoeksi. Joen valuma-alue ulottuu myös Teuvan, Kauhajoen ja Honkajoen alueille.

Joen valumapinta-ala on 1&nbsp;089 neliökilometrin kokoinen ja tästä alasta 13,7 prosenttia on peltoja. Valuma-alueen suurin järvi on 48 hehtaarin kokoinen Kangasjärvi Isojoen kunnan alueella. Joki on yläjuoksulla kapea, paikoittain puromainenkin. Alajuoksulla joki puolestaan on pengerretty ja ruopattu. Isojoen virtaamat ja vedenlaatu ovat tasaisempia kuin muissa länsisuomalaisissa virtavesistöissä johtuen joen pohjavesivaikutteisuudesta. Joessa on ainoastaan muutama pohjapato ja Peruksen voimalaitospato.

Isojoen suurimpia sivuhaaroja ovat Isojoen länsiosista alkunsa saava Kärjenjoki (alajuoksullaan Lapväärtissä ), Teuvan eteläosasta alkunsa saava ja alajuoksullaan Karijoen alueella virtaava Karijoki sekä Kauhajoen lounaisosista alkunsa saava ja alajuoksultaan Isojoen koillisosissa virtaava Heikkilänjoki.

## Eliölajisto
Joen eliölajisto on monimuotoinen ja siellä elää uhanalaisia lajeja, kuten jokihelmisimpukka. Isojokeen nousee meritaimenta ja harjusta sekä siikaa alajuoksulle. Kirkkaissa latvaosien lähdepuroissa esiintyy purotaimenta. Lisäksi joessa on melko vahva nahkiaiskanta. Joen meri- ja purotaimen kantaa lisääntyy luonnollisesti, ja näitä onkin käytetty meritaimenten istutuksiin Länsi- ja Etelä-Suomen vesiin. Isojoki kuuluu Natura 2000 -verkostoon.

Isojoki on Suomen mittakaavassa yksi harvoista ja Selkämeren rannikon joista ainoa, jossa on jäljellä meritaimenen luonnonkanta. Isojoen meritaimenkanta (ISO) on erittäin uhanalainen.

## Lapväärtinjoen vesistöalue

Lapväärtin vesistöalueen pinta-ala on 1&nbsp;098,05&nbsp;neliökilometriä ja sen järvisyys on 0,2&nbsp;%. Valuma-alueesta on 24&nbsp;% peltomaata ja 9&nbsp;% turvemaata. Joen keskivirtaama&nbsp;(MQ) on 12,8&nbsp;kuutiometriä sekunnissa&nbsp;(m³/s), ylikeskivirtaama&nbsp;(MHQ) 164&nbsp;m³/s ja alikeskivirtaama&nbsp;(MNQ) 1&nbsp;m³/s.

## Lähteet

*
Joseph Beal Steere

**Joseph Beal Steere** (9. helmikuuta 1842 Rollin, Michigan – 7. joulukuuta 1940 Ann Arbor) oli yhdysvaltalainen lintutieteilijä.

Joseph Steeren vanhemmat olivat William Millhouse ja Elizabeth (Beal) Steere. Hän opiskeli lakia Michiganin yliopistossa ja valmistui vuonna 1870. Vuosina 1870–1873 Steere teki tutkimusretkiä Etelä-Amerikassa, Kiinassa ja Formosassa. 1874–1875 hän matkusti Filippiineillä ja Molukkien saaristossa. Steere toimi matkoillaan Michiganin valtionmuseon luonnonhistoriallisena keräilijänä ja museo kustansi osan hänen kuluistaan. Hän palasi Michiganin opettamaan eläintiedettä ja oli Michiganin yliopiston eläintieteen professori vuosina 1876–1893.

30. syyskuuta 1879 Steere avioitui Helen Buzzardin kanssa.

Steere suoritti vielä yhden tutkimusretken vuonna 1901, jolloin hän johdatti joukon opiskelijoita Amazonille keräämään näytteitä Smithsonian-instituutille. Loppuelämänsä Steere vietti maatilallaan Ann Arborissa.

Steere kuvaili ja nimesi lukuisia lintulajeja, muun muassa negrosinbulbulin (*Ixos siquijorensis*). Hänen kunniakseen on nimetty mindoronkukaali (*Centropus steerii*), filippiinienharlekiini (*Sarcophanops steerii*), filippiinienpitta (*Pitta steerii*), bataaninkuhankeittäjä (*Oriolus steerii*) ja taiwaninmetsätimali (*Liocichla steerii*).

## Julkaisuja
* *Narrative of a visit to indian tribes of the Purus river, Brazil*. A. Rept. U. S. natl Mus., Washington, D. C. 1903: 359-393.
* *The archeology of the Amazon*. Univ. Michigan off. Publs 29 (9, Pt. 2) 1927: 20-26.
* *Tribos do Purus*. Sociologia, São Paulo 11 (2) 1949: 64-78, 212-222.

## Lähteet
* Formosa
Fred Brown

**Fred Brown** (s. 7. elokuuta 1948 Milwaukee, Wisconsin) on entinen yhdysvaltalainen koripalloilija. Hän pelasi Iowan yliopistossa ja vuosina 1971–1984 ammattilaisena NBA:ssa. Hänen NBA-seuransa oli koko tuon ajan Seattle SuperSonics. 

Brown osallistui NBA:n tähdistöotteluun vuonna 1976. Hän voitti Seattle SuperSonicsin kanssa kauden 1978–1979 NBA-mestaruuden. Seura on jäädyttänyt hänen pelipaitansa numeron #32.

## Lähteet

## Aiheesta muualla
* NBA.com
Heroes of Our Time

**Heroes of Our Time** on ensimmäinen single DragonForcen neljänneltä studioalbumilta Ultra Beatdownilta. Ensimmäisenä se julkaistiin yhtyeen virallisilla MySpace-sivulla 4. heinäkuuta 2008. Kappaleelle tehty musiikkivideo julkaistiin 8. heinäkuuta yhtyeen MySpace-profiilissa. 15. heinäkuuta 2008 single julkaistiin ladattavaksi iTunesissa. 21. elokuuta 2008 se oli ladattavissa Guitar Hero III: Legends of Rock -peliin yhtä aikaa Revolution Deathsquad ja Operation Ground and Poundin kanssa. Kappaleen musiikkivideo on tehty Hämeenlinnassa, Patria-areenalla.

## Lähteet

## Aiheesta muualla
* DragonForcen kotisivu
Dennis Awtrey

**Dennis Wade Awtrey** (s. 22. helmikuuta 1948) on entinen yhdysvaltalainen koripalloilija. Hän pelasi sentterinä aluksi Kaliforniassa Santa Claran yliopiston joukkueessa ja sitten useissa NBA-seuroissa 1970-luvulla ja 1980-luvun alussa. Kaudella 1978–1979 hän voitti NBA-mestaruuden Seattle SuperSonicsin kanssa.

## Lähteet
* Basketball-Reference.com 
* NBA.com
Al Kuwait SC

**Al Kuwait Sports Club** () on kuwaitilainen jalkapalloseura, joka perustettiin vuonna 1960. Sen kotistadion on Al Kuwait Sports Club Stadium, joka sijaitsee Al Kuwaitissa. 

## Saavutukset
* **[[Kuwaitin valioliiga]] (20)**: 1965, 1968, 1972, 1974, 1977, 1979, 2001, 2006, 2007, 2008, 2013, 2015, 2017, 2018, 2019, 2020, 2022, 2023, 2024, 2025
* **[[Kuwaitin Emir Cup]] (11)**: 1976, 1977, 1978, 1980, 1985, 1987, 1988, 2002, 2009, 2014, 2016
* **[[Kuwaitin Crown Prince Cup]] (5)**: 1994, 2003, 2008, 2010, 2011 
* **[[Kuwaitin Super Cup]] (4)**: 2010, 2015, 2016, 2017
* **[[Al Kurafi Cup]]**: 2005
* **[[AFC Cup]] (3)**: 2009, 2012, 2013

## Tunnettuja entisiä pelaajia
*  Bashar Abdullah
*  Abdulaziz Al-Anberi
*  Ahmed Al-Tarabilsi
*  Ziad Jaziri
*  André Macanga

## Aiheesta muualla
* Virallinen kotisivu
Harjasorakas

**Harjasorakas** (*Gloiodon strigosus*) on *[[Bondarzewiaceae]]*-heimoon kuuluva kääpämäinen sieni. Harjasorakas vaatii varjoisaa ympäristöä ja haapapuita. Harjasorakas on Suomessa silmälläpidettävä ja luonnonsuojelulain alainen.

Harjasorakas kasvaa kuolleiden lehtipuiden, varsinkin haapojen ja raitojen rungoilla. Harjasorakkaan uhkia ovat esimerkiksi kosteiden metsien ojitus ja rannoilla kasvavien lehtipuiden hakkuut.

Harjasorakasta tavataan Euroopassa muun muassa Suomessa Perämeren kansallispuistossa, Ruotsissa noin sadassa eri paikassa Skånesta Pohjois-Ruotsiin saakka ja Norjassa. Puolasta laji on hävinnyt. Harjasorakasta tavataan myös Pohjois-Amerikasta.

## Lähteet

## Aiheesta muualla
*Data from CBS Aphyllophorales database: Gloiodon strigosus
David Madsen

**David Madsen** on yhdysvaltalainen käsikirjoittaja ja kirjailija. Hänen tunnetuimpia käsikirjoituksiaan on *[[Copycat – Kopiomurhaaja]]* (1995). Hän on myös kirjoittanut romaanit *Black Plume – The Suppressed Memoirs of Edgar Allan Poe* (1980), *U.S.S.A.* (suom.) ja *Vodoun*.

## Aiheesta muualla

* Tapani Ronni: U*S*S*A. Aikakone 1/1991.
Kebbi

**Kebbi** on  yksi Nigerian 36 osavaltiosta. Se sijaitsee maan luoteisosassa Nigerin ja Beninin vastaisella rajalla. Kebbin pinta-ala on 36&nbsp;800 neliökilometriä. Vuoden 2006 väestönlaskennan alustavien tulosten mukaan Kebbissa oli noin 3&nbsp;238&nbsp;000 asukasta. Suurimmat  väestöryhmät  ovat fulbet, hausat. dakarkit ja kamberit.

Suurin osa Kebbistä on matalan ruohon peittämää savannia. Osavaltion eteläosassa on Niger-jokeen padottu Kainjin tekojärvi.

Kebbin  pääkaupunki on Birnin Kebbi.  

## Lähteet
Kogi

**Kogi** on  yksi Nigerian 36 osavaltiosta. Se sijaitsee maan keskiosassa Niger ja Benue -jokien yhtymäkohdan ympärillä.
Kogin pääkaupunki on Lokoja, josta on linnuntietä noin 164 kilometriä Nigerian pääkaupunki Abujaan (pohjoiskoilliseen). 

Osavaltio muodostettiin 1991 aiemmin laajemman Kwaran osavaltion itäosista ja aiemman Benuen osavaltion länsiosista. Kogin osavaltion naapureina ovat Nasarawa koillisessa,  Benue idässä, Enugu, Anambra ja Delta etelässä; Ondo, Ekiti ja Kwara lännessä; Niger ja pääkaupukiterritorio (Abuja) pohjoisessa.

Vuoden 2006 väestönlaskennan mukaan Kogissa oli runsas 3&nbsp;278&nbsp;000 asukasta. Vuoden 2020 väkilukuennuste oli runsas 4&nbsp;253&nbsp;000. Kogin pinta-ala on 28&nbsp;989 neliökilometriä. 

## Lähteet

## Aiheesta muualla
Jack Sikma

**Jack Wayne Sikma** (s. 14. marraskuuta 1955) on entinen yhdysvaltalainen koripalloilija. Hän pelasi NBA-tasolla vuosina 1977–1991. NBA:han hänet varasi Seattle SuperSonics, joka oli hänen seuransa vuoteen 1986. Sen jälkeen hän pelasi Milwaukee Bucksissa. 

Sikma osallistui seitsemään perättäiseen NBA:n tähdistöotteluun vuosina 1979–1985. Hän voitti kauden 1978–1979 NBA-mestaruuden Seattle SuperSonicsin kanssa. Seura jäädytti hänen pelipaitansa numeron (43) vuonna 1992. 

Kankakeessa, Illinoisissa syntynyt Sikma opiskeli ja pelasi yliopistotasolla Illinois Wesleyan Universityn joukkueessa. Pelaajauran jälkeen hän on toiminut valmennustehtävissä.

## Lähteet
* Basketball-Reference.com 
* NBA.com  
* Jack Sikma valmentajana
Kwara

**Kwara** on  yksi Nigerian 36 osavaltiosta.  Se sijaitsee maan länsiosassa. Kwaran pinta-ala on 36&nbsp;825 neliökilometriä. Vuoden 2006 väestönlaskennan alustavien tulosten mukaan Kwarassa oli noin 2&nbsp;371&nbsp;000 asukasta. Suurin  väestöryhmä  ovat jorubat, ja maatalous on yleisin elinkeino.

Suuri osa osavaltiosta on harvaanasuttua puusavannia, eteläosissa on myös metsää.

Kwaran pääkaupunki ja suurin kaupunki on Ilorin.  

## Lähteet
Stade El Menzah

**Stade El Menzah** () on monikäyttöinen urheilustadion, joka sijaitsee Tunisin pohjoisosassa Tunisiassa. Stadion rakennettiin vuonna 1967 ja sinne mahtuu 45 000 katsojaa. Se toimii jalkapalloseurojen Espérance Sportive de Tunisin ja Club Africainin kotistadionina.

Stade El Menzah on isännöinyt myös musiikki konsertteja muun muassa Michael Jackson teki ensimmäisen konsertinsa Tunisiassa vuonna 1996. Mariah Carey esiintyi kaksi kertaa 22.- ja 24. heinäkuuta 2006.

## Aiheesta muualla
* Worldstadiums.com
Hank Haney

**Hank Haney** (s. 24. elokuuta 1955) on yhdysvaltalainen golfvalmentaja. Hän toimi Tiger Woodsin swingivalmentajana vuosina 2004–2010.

## Lähteet
Stade de Houmet Es'Souk

**Stade de Houmet Es'Souk** on jalkapallostadion Houmet Es'Soukissa, Djerbassa, Tunisiassa. Stadionille mahtuu 12&nbsp;000 katsojaa ja se toimii AS Djerban kotistadionina.

## Lähteet
* Worldfootballtravel.com
Forssan ammatti-instituutti

**Forssan ammatti-instituutti**  (lyhennetään **FAI**) on toisen asteen ammatillinen oppilaitos, jonka omistaa Lounais-Hämeen ammatillisen koulutuksen kuntayhtymä. Kuntayhtymään kuuluvat Forssa, Humppila, Jokioinen, Somero, Tammela, Urjala ja Ypäjä.

## Toimialat

Oppilaitos antaa koulutusta seuraavilla toimialoilla:

* Kulttuurialalla annetaan koulutusta käsi- ja taideteollisella sekä viestintälinjalla. Käsi- ja taideteollinen osa toimii Tammelassa; aiemmin opetusta antoi Tammelan käsi- ja taideteollinen oppilaitos.
* Liiketalous, kauppa ja tietojenkäsittely kattaa vanhan kauppaoppilaitoksen aiemmin antaman opetuksen. Liikealalle on kunnostettu tilat entisen teknillisen oppilaitoksen vanhoihin tiloihin.
* Ravitsemusala kouluttaa suurtalouskokkeja ja palveluvastaavia.
* Sosiaalialalla koulutetaan lähihoitajia ja kosmetologeja. Aiemmin lähihoitajia koulutettiin erillisessä terveydenhoito-oppilaitoksessa.
* Tekniikan ja liikenteen ala muodostaa pääosan "vanhasta ammattikoulusta". Koulutusta annetaan liikenne-, ajoneuvo-, metalli-, LVI-, puu-, rakennus- ja sähköalalla.

## Tutkinnot

Oppilaitoksessa on mahdollista suorittaa seuraavat ammattitutkinnot:

* Kulttuuriala
** Audiovisuaalisen viestinnän perustutkinto (media-assistentti)
** Käsi- ja taideteollisuusalan perustutkinto (artesaani)
* Liiketalous ja kauppa sekä tietojenkäsittely
** Liiketalouden perustutkinto (merkonomi)
** Tietojenkäsittelyn perustutkinto (datanomi)
* Ravitsemusala
** Catering-alan perustutkinto (suurtalouskokki, palveluvastaava)
* Sosiaaliala
** Kauneudenhoitoalan perustutkinto (kosmetologi)
** Sosiaali- ja terveysalan perustutkinto (lähihoitaja)
** Koulunkäyntiavustajan ammattitutkinto (koulunkäyntiavustaja)
* Tekniikka ja liikenne
** Autoalan perustutkinto (ajoneuvoasentaja)
** Logistiikan perustutkinto (autonkuljettaja)
** Sähköalan perustutkinto (elektroniikka-asentaja, sähköasentaja)
** Kone- ja metallialan perustutkinto (koneistaja, levyseppä-hitsaaja)
** Talotekniikan perustutkinto (LVI-asentaja)
** Puualan perustutkinto (puuseppä)
** Rakennusalan perustutkinto (talonrakentaja)

## Aiheesta muualla
*Forssan ammatti-instituutti
Stade Olympique de Sousse

**Stade Olympique de Sousse** () on monikäyttöinen jalkapallostadion, joka sijaitsee Soussessa, Tunisiassa. Stadioniin mahtuu 28 000 katsojaa ja se toimii Étoile Sportive du Sahelin kotistadionina.

## Lähteet
* Worldfootballtravel.com

## Aiheesta muualla
* Worldstadiums.com
Lappeenranta Festivals

**Lappeenranta Festivals** oli rock-henkinen kaupunkifestari, joka järjestettiin Lappeenrannan sataman alueella kuusi kertaa, aina heinäkuussa. Vuonna 2004 LPRF vastasi myös Linnoituksen Yö -tapahtumasta, jossa pääartisteina nähtiin Eppu Normaali, J. Karjalainen sekä toisaalla Kotiteollisuus ja varttuneemmalle väelle Jari Sillanpää. Tuolloinen 40 000 kävijää on edelleen tapahtumaennätys .

Lappeenranta Festivals järjestettiin viimeisen kerran vuonna 2007, jonka jälkeen se käytännössä liitettiin Linnoituksen yö-tapahtumaan.
Stade Taïeb Mhiri

**Stade Taïeb Mhiri** () on jalkapallostadion Sfaxissa, Tunisiassa. Stadion rakennettiin vuonna 1938 ja sinne mahtuu 22 000 katsojaa. Se toimii Club Sportif Sfaxienin kotistadionina.

## Lähteet
* Worldfootballtravel.com

## Aiheesta muualla
* Worldstadiums.com
Jonathan Bender

**Jonathan Rene Bender** (s. 30. tammikuuta 1981) on entinen yhdysvaltalainen koripalloilija. Hän syntyi Mississippin Picayunessa ja pääsi vuonna 1999 NBA:han suoraan high schoolista. Varauksen teki Toronto Raptors, mutta peliseurana oli koko ammattilaisuran ajan Indiana Pacers.

Bender vetäytyi kaudella 2005–2006.

## Lähteet
* NBA.com 
* Baseball-Reference.com
Stade 7 Novembre

**Stade 7 Novembre** () on monikäyttöinen stadion Radèsissa, Tunisiassa. Vuonna 2001 valmistunut stadion on yleisemmin käytössä jalkapallo- ja yleisurheilutapahtumissa. Stadionille mahtuu 60&nbsp;000 katsojaa ja se toimii Tunisian jalkapallomaajoukkueen kotistadionina. Sitä pidetään Afrikan yhdestä parhaista stadioneista.

## Lähteet

## Aiheesta muualla

* Worldfootballtravel.com